《秋怀》
清代·侯怀风

秋气憀憀不自持，幽兰小槛暗香披。千原烟雨迷禾黍，一水蒹香隐鹭莺。

开帙不知金烬冷，挥弦更杂远鸿悲。班姬纨扇清商发，苏蕙璇玑白昼迟。

风剪梧桐黄鹄舞，月窥杨柳绿绦垂。魂惊筚篥萧关道，泪尽琵琶凝碧池。

征妇裁衣凭玉尺，美人汲露下冰墀。辘轳不断千家井，何似闺中梦里思。

作者简介：侯怀风，字若英，嘉定人。峒曾女，蓁宜从妹。